
Fiatalok munkaerő-piaci helyzetének összehasonlító elemzése Nagy-Britanniában, Magyarországon és Bulgáriában, különös tekintettel a migrációs hatásokra

Mivel napjainkban az Európai Unió tagállamai közül is számos ország küzd az óriásira nőtt munkanélküliséggel valamint (részben) ennek következményeként egyes országokban az elvándorlással ill. bevándorlással, így fontosnak tartottuk e tématerületek mélyebb vizsgálatát.
A dolgozat első részében a témaválasztás személyes indíttatása mellett az elméleti háttér bemutatására, a dolgozatban használt főbb definíciók ismertetésére kerül sor. Itt történik meg a kitűzött célok ismertetése is.
A második nagy egységben a munkaerőpiac általános helyzetével kívánunk foglalkozni, mely magában foglalja az EU-28 munkaerő-piaci trendjeit a teljes lakosságra vetítve. Ebben a részben történik a válság előtti évektől napjainkig mutatkozó változás időbeli lefolyásának vizsgálata, a tendenciák okainak felderítése, hangsúlyosan a fiatal munkavállalókat vizsgálva a meglévő statisztikai adatok alapján. Részletesen foglalkozunk a címben is említett országok helyzetével. Fontosnak tartjuk ismertetni, hogy a fiatal pályakezdők milyen kihívásokkal, lehetőségekkel és nehézségekkel néznek szembe országonként, valamint ezen elhelyezkedést befolyásoló tényezők milyen mértékben változtak meg a válság hatására.
Fontosnak tartjuk bemutatni, hogy mely országok milyen módon próbálják meg kezelni a munkanélküliséget és a migrációt, ezekre milyen programokat szolgáltatnak.
A harmadik fejezetben kifejezetten a migrációra és hatásaira próbálunk koncentrálni. Ismertetésre kerülnek a migrációt befolyásoló tényezők (gazdasági és személyes indíttatásúak egyaránt) és azok kapcsolati mechanizmusa, segédanyagokkal való illusztrálása. Továbbá kísérletet teszünk jövőbeni trendekre meghatározására.
A dolgozat utolsó részében az eddig elért eredményeinket ismertetjük.



